ประกาศกรมโยธาธิการและผังเมืองประกาศกรมโยธาธิการและผังเมืองเรื่อง กำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดแม่ฮ่องสอน(ฉบับที่ ๒) ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๗๒ จังหวัด พ.ศ. ๒๕๔๖ ซึ่งใช้บังคับในท้องที่จังหวัดแม่ฮ่องสอนด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าวอาศัยอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๕๐ และมาตรา ๕๖ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและโดยความเห็นชอบของคณะกรรมการผังเมือง อธิบดีกรมโยธาธิการและผังเมืองในฐานะเจ้าพนักงานการผังจึงออกประกาศไว้ ดังต่อไปนี้ข้อ๑ ในประกาศนี้บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือจุดที่ ๑ เริ่มจากเส้นขนานระยะ ๓๐๐ เมตร กับแม่น้ำของ ฝั่งเหนือ ที่บริเวณห่างจากจุดซึ่งถนนรพช.มส. ๔๐๓๔ บ้านแม่เย็น - บ้านแม่นาเติงนอก บรรจบกับเส้นขนานระยะ ๓๐๐ เมตรกับแม่น้ำของ ฝั่งเหนือ ไปทางทิศตะวันตกเฉียงเหนือเป็นระยะ ๑๕๔ เมตร จากจุดที่ ๑ เป็นเส้นขนานระยะ๓๐๐ เมตร กับแม่น้ำของ ฝั่งเหนือ ไปทางทิศตะวันออกเฉียงใต้ จนบรรจบกับเส้นขนานระยะ๓๐๐ เมตร กับนํ้าแม่เมย ฝั่งเหนือ ซึ่งเป็นจุดที่ ๒ จากจุดที่ ๒ เป็นเส้นขนานระยะ ๓๐๐เมตร กับน้ำแม่เมย ฝั่งเหนือ ไปทางทิศตะวันออกเฉียงใต้ จนบรรจบกับเส้นขนานระยะ ๖๐๐เมตร กับศูนย์กลางถนน รพช.มส. ๔๐๓๔ บ้านแม่เย็น - บ้านแม่นาเติงนอก ซึ่งเป็นจุดที่๓ด้านตะวันออกจากจุดที่ ๓ เป็นเส้นขนานระยะ ๖๐๐ เมตร กับศูนย์กลางถนน รพช.มส. ๔๐๓๔ บ้านแม่เย็น- บ้านแม่นาเติงนอก ฟากตะวันออก ไปทางทิศใต้ จนบรรจบกับเส้นตั้งฉากกับถนน รพช.มส. ๔๐๓๔บ้านแม่เย็น - บ้านแม่นาเติงนอก ที่บริเวณห่างจากจุดซึ่งถนน รพช.มส. ๔๐๓๔ บ้านแม่เย็น- บ้านแม่นาเติงนอก บรรจบกับถนนสาธารณะไม่ปรากฏชื่อ ไปทางทิศตะวันออกเฉียงใต้เป็นระยะ๕๐๐ เมตร ซึ่งเป็นจุดที่ ๔ จากจุดที่ ๔ เป็นเส้นตั้งฉากกับถนน รพช.มส. ๔๐๓๔ บ้านแม่เย็น- บ้านแม่นาเติงนอก ไปทางทิศตะวันตกเฉียงใต้เป็นระยะ ๗๙๐ เมตรจนบรรจบกับเส้นขนานระยะ๕๐๐ เมตร กับแนวเขตเทศบาลตำบลปาย ฟากตะวันออก ซึ่งเป็นจุดที่ ๕ จากจุดที่ ๕ เป็นเส้นขนานระยะ๕๐๐ เมตร กับแนวเขตเทศบาลตำบลปาย ฟากตะวันออกจนบรรจบกับกึ่งกลางห้วยแม่เย็นหลวง ซึ่งเป็นจุดที่๖ด้านใต้จากจุดที่ ๖ เป็นเส้นขนานระยะ ๕๐๐ เมตร กับแนวเขตเทศบาลตำบลปาย ฟากใต้จนบรรจบกับศูนย์กลางถนนรพช.มส. ๔๐๕๕ บ้านน้ำฮู - เวียงใต้ ซึ่งเป็นจุดที่ ๗ ด้านตะวันตกจากจุดที่ ๗ เป็นเส้นตั้งฉากกับถนน รพช.มส. ๔๐๕๕ บ้านน้ำฮู - เวียงใต้ไปทางทิศตะวันออกเฉียงเหนือเป็นระยะ๓๘๐ เมตร จนบรรจบกับเส้นขนานระยะ ๓๐๐ เมตร กับแนวเขตเทศบาลตำบลปาย ฟากตะวันตก ซึ่งเป็นจุดที่๘ จากจุดที่ ๘ เป็นเส้นขนานระยะ ๓๐๐ เมตร กับแนวเขตเทศบาลตำบลปาย ฟากตะวันตก จนบรรจบกับเส้นขนานระยะ๓๐๐ เมตร กับแม่น้ำปายฝั่งตะวันตก ซึ่งเป็นจุดที่ ๙ จากจุดที่ ๙ เป็นเส้นขนานระยะ ๓๐๐เมตร กับแม่นํ้าปาย ฝั่งตะวันตกไปทางทิศเหนือ จนบรรจบกับกึ่งกลางแม่น้ำของ จากจุดดังกล่าวเป็นเส้นตรงไปบรรจบกับจุดเริ่มต้นที่๑บริเวณที่ ๒ หมายความว่า พื้นที่ในบริเวณดังต่อไปนี้แต่ไม่หมายความรวมถึงบริเวณที่ ๑ด้านเหนือจุดที่ ๑๐ เริ่มจากเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๙๕ ฟากตะวันตกที่บริเวณห่างจากจุดซึ่งทางหลวงแผ่นดินหมายเลข ๑๐๙๕ บรรจบกับสะพานข้ามห้วยแม่นาเติงไปทางทิศตะวันตกเฉียงเหนือเป็นระยะ๕๙๕ เมตร จากจุดดังกล่าวเป็นเส้นขนานระยะ ๕๐๐ เมตร กับห้วยแม่นาเติง ฝั่งเหนือ ไปทางทิศตะวันออกจนบรรจบกับกึ่งกลางแม่น้ำของ จากจุดดังกล่าวเป็นเส้นตั้งฉากกับกึ่งกลางแม่น้ำของ ไปทางทิศตะวันออกเฉียงเหนือเป็นระยะ๒๐๐ เมตร ซึ่งเป็นจุดที่ ๑๑ จากจุดที่ ๑๑ เป็นเส้นขนานระยะ ๒๐๐ เมตร กับแม่น้ำของ ฝั่งเหนือไปทางทิศตะวันออกเฉียงใต้จนบรรจบกับเส้นขนานระยะ ๒๐๐ เมตร กับศูนย์กลางถนนสาธารณะไม่ปรากฏชื่อ ฟากเหนือ จากจุดดังกล่าวเป็นเส้นขนานระยะ๒๐๐ เมตร กับศูนย์กลางถนนสาธารณะไม่ปรากฏชื่อ ฟากเหนือ ไปทางทิศตะวันออก จนบรรจบกับเส้นขนานระยะ๒๐๐ เมตร กับศูนย์กลางถนน รพช.มส. ๔๐๓๔ บ้านแม่เย็น - บ้านแม่นาเติงนอก ฟากเหนือ จากจุดดังกล่าวเป็นเส้นขนานระยะ๒๐๐ เมตร กับศูนย์กลางถนน รพช.มส. ๔๐๓๔ บ้านแม่เย็น - บ้านแม่นาเติงนอกฟากเหนือ ไปทางทิศตะวันออกและทิศใต้จนบรรจบกับเส้นขนานระยะ ๓๐๐ เมตร กับน้ำแม่เมยฝั่งเหนือ จากจุดดังกล่าวเป็นเส้นขนานระยะ๓๐๐ เมตร กับน้ำแม่เมย ฝั่งเหนือ ไปทางทิศตะวันออกเฉียงใต้จนบรรจบกับเส้นขนานระยะ ๖๐๐เมตร กับศูนย์กลางถนน รพช.มส. ๔๐๓๔ บ้านแม่เย็น - บ้านแม่นาเติงนอกฟากตะวันออก ซึ่งเป็นจุดที่๓ด้านตะวันออกจากจุดที่ ๓ เป็นเส้นขนานระยะ ๖๐๐ เมตร กับศูนย์กลางถนน รพช.มส. ๔๐๓๔ บ้านแม่เย็น- บ้านแม่นาเติงนอก ฟากตะวันออก ไปทางทิศใต้ จนบรรจบกับเส้นขนานระยะ ๓๐๐ เมตรกับศูนย์กลางถนน รพช.มส. ๔๐๒๔ บ้านท่าปาย - อำเภอปาย ฟากตะวันออก จากจุดดังกล่าวเป็นเส้นขนานระยะ๓๐๐ เมตร กับศูนย์กลางถนน รพช.มส. ๔๐๒๔ บ้านท่าปาย อำเภอปาย ฟากตะวันออก ไปทางทิศใต้จนบรรจบกับเส้นตั้งฉากกับศูนย์กลางถนนรพช.มส. ๔๐๒๔ บ้านท่าปาย - อำเภอปาย ที่บริเวณห่างจากจุดซึ่งถนน รพช.มส. ๔๐๒๔ บ้านท่าปาย- อำเภอปาย บรรจบกับกึ่งกลางห้วยทรายไปทางทิศตะวันออกเฉียงใต้เป็นระยะ ๔๘๕ เมตร ซึ่งเป็นจุดที่๑๒ด้านใต้จากจุดที่ ๑๒ เป็นเส้นตั้งฉากกับศูนย์กลางถนน รพช.มส. ๔๐๒๔ บ้านท่าปาย - อำเภอปาย ไปทางทิศตะวันตกเฉียงใต้จนบรรจบกับเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๙๕ ฟากตะวันออกจากจุดดังกล่าวเป็นเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๐๙๕ ฟากตะวันออกไปทางทิศใต้เป็นระยะ ๓๖๒ เมตร จากจุดดังกล่าวเป็นเส้นตรงไปทางทิศตะวันตก จนบรรจบกับศูนย์กลางถนนอบจ.มส. ๔๐๑๓ บ้านทุ่งยาวใต้ - ห้วยไม้ดำ ที่บริเวณห่างจากจุดซึ่งถนน อบจ.มส. ๔๐๑๓บ้านทุ่งยาวใต้ - ห้วยไม้ดำ บรรจบกับห้วยแพม ฝั่งใต้ ไปทางทิศใต้เป็นระยะ ๓๐๐ เมตรจากจุดดังกล่าวเป็นเส้นขนานระยะ ๓๐๐ เมตร กับห้วยแพม ฝั่งใต้ ไปทางทิศตะวันตกเฉียงเหนือจนบรรจบกับเส้นขนานระยะ ๑,๐๐๐ เมตร กับทางหลวงแผ่นดินหมายเลข ๑๐๙๕ ฟากตะวันตก ซึ่งเป็นจุดที่ ๑๓ด้านตะวันตกจากจุดที่ ๑๓ เป็นเส้นขนานระยะ ๑,๐๐๐ เมตร กับทางหลวงแผ่นดินหมายเลข ๑๐๙๕ ฟากตะวันตกไปทางทิศเหนือ จนบรรจบกับเส้นขนานระยะ ๒๐๐ เมตร กับห้วยแม่กอน ฝั่งใต้ จากจุดดังกล่าวเป็นเส้นขนานระยะ๒๐๐ เมตร กับห้วยแม่กอน ฝั่งใต้ ไปทางทิศตะวันตกเฉียงเหนือ จนบรรจบกับเส้นตรงที่ลากจากศูนย์กลางถนนสาธารณะไม่ปรากฏชื่อที่บริเวณห่างจากจุดซึ่งถนนรพช.มส. ๓๐๘๔ บ้านม่วงสร้อย - บ้านหมอแปง บรรจบกับถนน รพช.มส. ๕๑๕๑บ้านใหม่สหสัมพันธ์ - บ้านหมอแปง ไปทางทิศตะวันตกเฉียงใต้ตามแนวถนนสาธารณะไม่ปรากฏชื่อเป็นระยะ๙๘๕ เมตร ซึ่งเป็นจุดที่ ๑๔ จากจุดที่ ๑๔ เป็นเส้นตรงไปทางทิศเหนือจนบรรจบกับเส้นตั้งฉากกับศูนย์กลางถนนสาธารณะไม่ปรากฏชื่อที่บริเวณห่างจากจุดซึ่งถนน รพช.มส. ๓๐๘๔ บ้านม่วงสร้อย - บ้านหมอแปง บรรจบกับถนน รพช.มส.๕๑๕๑ บ้านใหม่สหสัมพันธ์ - บ้านหมอแปง ไปทางทิศตะวันตกเฉียงใต้ตามแนวถนนสาธารณะไม่ปรากฏชื่อเป็นระยะ๙๘๕ เมตร จากจุดดังกล่าวเป็นเส้นตั้งฉากกับศูนย์กลางถนนสาธารณะไม่ปรากฏชื่อไปทางทิศเหนือจนบรรจบกับกึ่งกลางห้วยแม่นาเติงจากจุดดังกล่าวเป็นเส้นตั้งฉากกับกึ่งกลางห้วยแม่นาเติงไปทางทิศตะวันตกเฉียงเหนือจนบรรจบกับเส้นขนานระยะ๒๐๐ เมตร กับห้วยแม่นาเติง ฝั่งตะวันตกซึ่งเป็นจุดที่ ๑๕ จากจุดที่ ๑๕ เป็นเส้นขนานระยะ๒๐๐ เมตร กับห้วยแม่นาเติง ฝั่งตะวันตกไปทางทิศตะวันออกเฉียงเหนือ จนบรรจบกับเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๐๙๕ ฟากตะวันตก จากจุดดังกล่าวเป็นเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๐๙๕ ฟากตะวันตก ไปทางทิศเหนือจนบรรจบกับจุดเริ่มต้นที่๑๐ทั้งนี้ตามแผนที่ท้ายประกาศนี้ภายในบริเวณตามข้อ๑ การใช้ประโยชน์ที่ดินเพื่อก่อสร้างอาคารให้มีลักษณะ ดังต่อไปนี้(๑) ลักษณะของหลังคาต้องเป็นหลังคาทรงจั่วหรือปั้นหยา ตามแบบสถาปัตยกรรมท้องถิ่นและมีความลาดชันของหลังคาไม่น้อยกว่า ๒๕ องศาแต่ไม่เกิน ๔๕ องศา และพื้นที่หลังคาต้องมีสีในกลุ่มสีอิฐ สีดินเผา สีน้ำตาล หรือสีเทา(๒) อุปกรณ์กันแดด กันฝนของอาคารต้องไม่ใช้วัสดุพื้นผิวที่มีสีฉูดฉาด ต้องเป็นสีในกลุ่มสีขาว สีน้ำตาล หรือสีไม้ธรรมชาติ(๓) ผนังอาคารต้องไม่ทาสีหรือใช้วัสดุบุผิวผนังที่มีสีฉูดฉาดหรือสีสว่างผนังอาคารต้องมีสีกลมกลืนธรรมชาติ ได้แก่ กลุ่มสีน้ำตาล หรือสีไม้ธรรมชาติข้อ๒ ประกาศนี้ให้ใช้บังคับในท้องที่ตำบลแม่นาเติงตำบลเวียงเหนือ ตำบลเวียงใต้ตำบลแม่ฮี้ ตำบลทุ่งยาว อำเภอปาย จังหวัดแม่ฮ่องสอน แต่ทั้งนี้มิให้ใช้บังคับกับพื้นที่ที่ได้ใช้หรือสงวนไว้เพื่อประโยชน์ในราชการทหารข้อ๓ ภายในบริเวณที่ ๑ห้ามใช้ประโยชน์ที่ดินเพื่อกิจการดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานที่มีพื้นที่ประกอบการน้อยกว่า๑๐๐ ตารางเมตร ตามประเภท ชนิด และจำพวกที่กำหนดให้ดำเนินการได้ตามบัญชีท้ายประกาศนี้(๒) โรงมหรสพ(๓) จัดสรรที่ดินเพื่อการอยู่อาศัย หรือประกอบพาณิชยกรรม(๔) เลี้ยงสัตว์ทุกชนิดเพื่อการค้า(๕) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๖) สถานที่เก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๗) ตลาดที่มีพื้นที่ทุกชั้นในหลังเดียวกันหรือหลายหลังรวมกันเกิน๕๐๐ ตารางเมตรหรือตลาดที่มีระยะห่างจากตลาดอื่นน้อยกว่า ๑,๐๐๐เมตร(๘) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อ สถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่รวมกันไม่เกิน ๐.๕๐ตารางเมตร ความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐ เมตร(๙) สุสานและฌาปนสถานตามกฎหมายว่าด้วยสุสานและฌาปนสถาน(๑๐) สถานที่เก็บสินค้าเพื่อเป็นที่เก็บ พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารในหลังเดียวกันรวมกันเกิน๒๐๐ ตารางเมตร(๑๑) กำจัดมูลฝอย(๑๒) ซื้อขายหรือเก็บเศษวัสดุการใช้ประโยชน์ที่ดินเพื่อการก่อสร้างอาคารให้เป็นไปดังต่อไปนี้(๑) การก่อสร้างอาคารให้มีความสูงไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างถึงยอดผนังชั้นสูงสุด การติดตั้งอุปกรณ์สื่อสารทั้งแบบก้างปลาและแบบจานและอุปกรณ์เครื่องปรับอากาศจะต้องติดตั้งไว้ในตำแหน่งที่มองไม่เห็นจากถนนสาธารณะแต่ไม่หมายความรวมถึง เสาส่งศักย์สูง โครงสร้างสำหรับใช้ในการรับส่งวิทยุ โทรทัศน์หรือสัญญาณสื่อสารทุกชนิด(๒) การก่อสร้างอาคารเพื่อการอยู่อาศัยหรือประกอบพาณิชยกรรมให้มีพื้นที่อาคารรวมกันทุกชั้นหรือชั้นหนึ่งชั้นใดในหลังเดียวกันไม่เกิน ๕๐๐ ตารางเมตร(๓) การก่อสร้างอาคารให้มีที่ว่างในที่ดินแปลงที่ก่อสร้างอาคารไม่น้อยกว่าร้อยละ๔๐ ของแปลงที่ดินที่ขออนุญาตก่อสร้างอาคารนั้น(๔) การก่อสร้างอาคารให้มีระยะห่างจากอาคารอีกหลังหนึ่งไม่น้อยกว่า๓ เมตร ในแปลงที่ดินเดียวกันที่ขออนุญาตก่อสร้างอาคารนั้นการใช้ประโยชน์ที่ดินในบริเวณที่๑ นอกเขตเทศบาลตำบลปาย เพื่อก่อสร้างอาคารริมฝั่งแม่น้ำปายและแม่น้ำของ ให้มีที่ว่างตามแนวขนานริมฝั่งตามสภาพธรรมชาติของแม่น้ำปายและแม่น้ำของไม่น้อยกว่า ๒๐ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นการใช้ประโยชน์ที่ดินในบริเวณที่๑ นอกเขตเทศบาลตำบลปาย เพื่อก่อสร้างอาคารริมฝั่งห้วยแม่เย็นหลวง ห้วยแม่กอนและห้วยหัวนาให้มีที่ว่างตามแนวขนานริมฝั่งตามสภาพธรรมชาติของห้วยแม่เย็นหลวง ห้วยแม่กอนและห้วยหัวนาไม่น้อยกว่า ๑๐ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นการใช้ประโยชน์ที่ดินในบริเวณที่๑ ในเขตเทศบาลตำบลปาย เพื่อก่อสร้างอาคารริมฝั่งแม่น้ำปาย ให้มีที่ว่างตามแนวขนานริมฝั่งตามสภาพธรรมชาติของแม่น้ำปายไม่น้อยกว่า ๑๐ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นการใช้ประโยชน์ที่ดินในบริเวณที่๑ ในเขตเทศบาลตำบลปาย เพื่อก่อสร้างอาคารริมฝั่งห้วยแม่กอนและห้วยหัวนา ให้มีที่ว่างตามแนวขนานริมฝั่งตามสภาพธรรมชาติของห้วยแม่กอนและห้วยหัวนาไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นการใช้ประโยชน์ที่ดินริมฝั่งแม่น้ำคลอง หรือแหล่งน้ำสาธารณะอื่นๆ ให้มีที่ว่างตามแนวขนานริมฝั่งตามสภาพธรรมชาติของแม่น้ำคลอง หรือแหล่งน้ำสาธารณะ ไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นข้อ๔ ภายในบริเวณที่ ๒ห้ามใช้ประโยชน์ที่ดินเพื่อกิจการดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานที่มีพื้นที่ประกอบการน้อยกว่า๓๐๐ ตารางเมตร ตามประเภท ชนิด และจำพวกที่กำหนดให้ดำเนินการได้ตามบัญชีท้ายประกาศนี้(๒) โรงมหรสพ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อ สถานที่ หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่รวมกันไม่เกิน๐.๙๐ ตารางเมตร ความกว้างของป้ายไม่เกิน ๐.๖๐ เมตร และความยาวของป้ายไม่เกิน ๑.๕๐ เมตรการใช้ประโยชน์ที่ดินเพื่อการก่อสร้างอาคารให้เป็นไปดังต่อไปนี้(๑) การก่อสร้างอาคารให้มีความสูงไม่เกิน ๑๐ เมตรการวัดความสูงของอาคารให้วัดจากระดับพื้นดินที่ก่อสร้างถึงยอดผนังชั้นสูงสุด การติดตั้งอุปกรณ์สื่อสารทั้งแบบก้างปลาและแบบจาน และอุปกรณ์เครื่องปรับอากาศจะต้องติดตั้งไว้ในตำแหน่งที่มองไม่เห็นจากถนนสาธารณะแต่ไม่หมายความรวมถึงเสาส่งศักย์สูง โครงสร้างสำหรับใช้ในการรับส่งวิทยุ โทรทัศน์ หรือสัญญาณสื่อสารทุกชนิด(๒) การก่อสร้างอาคารเพื่อการอยู่อาศัยหรือประกอบพาณิชยกรรมให้มีพื้นที่อาคารรวมกันทุกชั้นหรือชั้นหนึ่งชั้นใดในหลังเดียวกันไม่เกิน ๕๐๐ ตารางเมตร(๓) การก่อสร้างอาคารให้มีที่ว่างในที่ดินแปลงที่ก่อสร้างอาคารไม่น้อยกว่าร้อยละ ๗๐ ของแปลงที่ดินที่ขออนุญาตก่อสร้างอาคารนั้น(๔) การก่อสร้างอาคารให้มีระยะห่างจากอาคารอีกหลังหนึ่งไม่น้อยกว่า ๔ เมตร ในแปลงที่ดินเดียวกันที่ขออนุญาตก่อสร้างอาคารนั้นการใช้ประโยชน์ที่ดินในบริเวณที่๒ เพื่อก่อสร้างอาคารริมฝั่งแม่น้ำปาย แม่น้ำของ น้ำแม่เมย ห้วยแม่เย็นหลวง ห้วยแม่ฮี้ห้วยทราย ห้วยแม่กอน ห้วยหัวนา ห้วยแม่นาเติง และห้วยม่วงสร้อยให้มีที่ว่างตามแนวขนานริมฝั่งตามสภาพธรรมชาติของแม่น้ำปาย แม่น้ำของ น้ำแม่เมย ห้วยแม่เย็นหลวงห้วยแม่ฮี้ ห้วยทราย ห้วยแม่กอน ห้วยหัวนา ห้วยแม่นาเติง และห้วยม่วงสร้อยไม่น้อยกว่า ๒๐ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นการใช้ประโยชน์ที่ดินริมฝั่งแม่น้ำคลอง หรือแหล่งน้ำสาธารณะอื่นๆ ให้มีที่ว่างตามแนวขนานริมฝั่งตามสภาพธรรมชาติของแม่น้ำคลอง หรือแหล่งน้ำสาธารณะ ไม่น้อยกว่า ๑๐ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์เท่านั้นข้อ๕ ให้ผู้มีอำนาจหน้าที่ในการควบคุมหรืออนุญาตก่อสร้างอาคารหรือประกอบกิจการในเขตท้องที่ตามประกาศปฏิบัติการให้เป็นไปตามประกาศนี้ข้อ๖[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๖ มีนาคมพ.ศ. ๒๕๔๙ฐิระวัตร กุลละวณิชย์อธิบดีกรมโยธาธิการและผังเมืองเจ้าพนักงานการผัง[เอกสารแนบท้าย]๑. บัญชีท้ายประกาศกรมโยธาธิการและผังเมืองเรื่องกำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดแม่ฮ่องสอน(ฉบับที่ 2)๒. แผนที่ท้ายประกาศกรมโยธาธิการและผังเมืองเรื่อง กำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดแม่ฮ่องสอน(ฉบับที่ 2)(ดูข้อมูลจากภาพกฎหมาย)นันทนา/ผู้จัดทำ๓๐ มีนาคม ๒๕๔๙สุเมธ/ปรับปรุง๑๑ พฤศจิกายน ๒๕๕๘[๑] ราชกิจจานุเบกษาเล่ม ๑๒๓/ตอนพิเศษ ๔๒ ง/หน้า ๔/๒๔ มีนาคม ๒๕๔๙